Če želite svojemu elektronskemu naslovu dodati še kakšnega, je najenostavnejša rešitev psevdonim. Psevdonim ali alias je dodaten naslov vašega poštnega računa. Vsi uporabniki naših poštnih storitev imate možnost oblikovanja dodatnih dveh naslovov. Primer: elektronskemu naslovu ime.priimek@siol.net lahko dodate 2 psevdonima, ki ju poimenujete po svoji želji (psevdonim1@siol.com in psevdonim2@siol.com). Elektronsko pošto, naslovljeno na katerikoli psevdonim, boste prejeli na naslov ime.priimek@siol.net. Psevdonim ali alias se od osnovnega poštnega predala razlikuje v tem, da zanj ne prejmete svojega uporabniškega imena in gesla, temveč gre vsa pošta v skupni poštni predal. Zaradi lažjega ločevanja med poštnim predalom in psevdonimom vsem brezplačnim psevdonimom dodelimo domeno siol.com. Psevdonim si lahko oblikujete na portalu Moj Telekom,, v rubriki E-pošta.